Fostul mare fotbalist Dani Alves, condamnat în primă instanță la patru ani și jumătate pentru viol, ar putea beneficia de o eliberare provizorie în aşteptarea unei sentinţe definitive.
Potrivit jurnalistului spaniol Carlos Quilez, într-o cerere făcută de avocata sa, Ines Guardiola, brazilianul ar dori să fie eliberat până la o decizie finală în cazul de viol, pentru care a fost găsit vinovat în primă instanţă.
Potrivit presei spaniole, șansele sunt de "50/50" în ceea ce priveşte cererea sa de eliberare. Curtea de Apel din Barcelona urmează să se pronunţe marţi, în jurul orei 09.00.